MAKRO ร่วง 3% ผิดหวังไร้ชื่อเข้า MSCI รอบใหม่
MAKRO ลบกว่า 3% นักลงทุนผิดหวัง หลังไม่ได้ถูกคัดเลือกเข้าคำนวณดัชนี MSCI Global Standard Index รอบใหม่ ฟากโบรกยังแนะ “ซื้อ” ราคาเป้า 46 บาท คาดจะเห็นกำไรปี 66 เติบโตขึ้น 65%
MAKRO ลบกว่า 3% นักลงทุนผิดหวัง หลังไม่ได้ถูกคัดเลือกเข้าคำนวณดัชนี MSCI Global Standard Index รอบใหม่ ฟากโบรกยังแนะ “ซื้อ” ราคาเป้า 46 บาท คาดจะเห็นกำไรปี 66 เติบโตขึ้น 65%
10 ก.พ. 2566

ผู้สื่อข่าวรายงานว่า วันนี้ (10 ก.พ.66) ราคาหุ้น บริษัท สยามแม็คโคร จำกัด (มหาชน) หรือ MAKRO ณ เวลา 10:12 น. อยู่ที่ระดับ 40.25 บาท ลบ 1.25 บาท หรือ 3.01% สูงสุดที่ระดับ 40.50 บาท ต่ำสุดที่ระดับ 39.75 บาท ด้วยมูลค่าการซื้อขาย 449.04 ล้านบาท

บทวิเคราะห์ บล.กสิกรไทย ระบุในบทวิเคราะห์ หลังจากประกาศรายชื่อหุ้นที่ถูกเข้าคิดคำนวณในดัชนี MSCI ในรอบวันที่ 28 ก.พ.นี้ แต่ MAKRO ไม่ได้ถูกคัดเลือกเข้ามาใน MSCI Global Standard Index รอบนี้ จากที่ตลาดคาดไว้ก่อนหน้าว่าจะสามารถเข้า MSCI ในรอบนี้ได้ ทำให้ตลาดผิดหวัง ส่งผลกดดันต่อหุ้น MAKRO ในเช้านี้วันนี้ปรับตัวลดลง และเป็นปัจจัยกดดันต่อราคาหุ้น MAKRO ในระยะสั้น
อย่างไรก็ตาม MAKRO ยังมีโอกาสที่จะถูกคัดเลือกเข้า MSCI ในรอบถัดไปได้ และหากมองปัจจัยพื้นฐานของ MAKRO มีความแข็งแกร่ง จากผลการดำเนินงานที่ยังเห็นการเติบโตอย่างต่อเนื่อง และคาดว่าจะเห็นกำไรในปี 66 เติบโตขึ้น 65% และยังคงให้คำแนะนำ “ซื้อ” ราคาเป้าหมาย 46 บาท/หุ้น